ประกาศคณะกรรมการกองทุนบำเหน็จบำนาญข้าราชการประกาศคณะกรรมการกองทุนบำเหน็จบำนาญข้าราชการเรื่องหลักเกณฑ์การขอรับและการตรวจสอบสิทธิในการได้รับเงินจากกองทุนพ.ศ. ๒๕๔๙[๑] อาศัยอำนาจตามความในมาตรา๒๖ (๑) และมาตรา ๖๗ วรรคหนึ่ง แห่งพระราชบัญญัติกองทุนบำเหน็จบำนาญข้าราชการ พ.ศ.๒๕๓๙ คณะกรรมการกองทุนบำเหน็จบำนาญข้าราชการจึงออกประกาศไว้ ดังต่อไปนี้ข้อ ๑ ให้ยกเลิก(๑)ประกาศคณะกรรมการกองทุนบำเหน็จบำนาญข้าราชการ เรื่อง การขอรับและการตรวจสอบสิทธิในการได้รับเงินจากกองทุน (ฉบับที่ ๓) พ.ศ. ๒๕๔๓ ลงวันที่ ๘มีนาคม พ.ศ. ๒๕๔๓(๒)ประกาศคณะกรรมการกองทุนบำเหน็จบำนาญข้าราชการ เรื่อง การขอรับและการตรวจสอบสิทธิในการได้รับเงินจากกองทุน (ฉบับที่ ๔) พ.ศ. ๒๕๔๓ ลงวันที่ ๑กันยายน พ.ศ. ๒๕๔๓ข้อ ๒ เมื่อสมาชิกภาพของสมาชิกสิ้นสุดลงให้ส่วนราชการเจ้าสังกัดดำเนินการดังนี้(๑)แจ้งข้อมูลและเหตุแห่งการสิ้นสุดสมาชิกภาพของสมาชิกให้กองทุนทราบทันทีหรือภายในสามสิบวันนับแต่วันที่ทราบเหตุแห่งการสิ้นสุดสมาชิกภาพของสมาชิกโดยใช้แบบแจ้งสมาชิกพ้นสมาชิกภาพ ตามที่เลขาธิการกำหนด(๒)แจ้งให้สมาชิกผู้นั้น หรือผู้มีสิทธิรับมรดกตามประมวลกฎหมายแพ่งและ พาณิชย์หรือผู้จัดการมรดกของสมาชิกผู้นั้น ยื่นขอรับเงินจากกองทุนตามแบบที่เลขาธิการกำหนดข้อ ๓ แบบขอรับเงินจากกองทุนให้สมาชิกจัดทำขึ้นเป็นสองชุดโดยให้ยื่นแบบคำขอพร้อมกับเอกสารหลักฐานตามที่กำหนดในประกาศนี้อย่างครบถ้วนต่อหัวหน้าส่วนราชการเจ้าสังกัดเพื่อให้ส่วนราชการเจ้าสังกัดตรวจสอบให้หัวหน้าส่วนราชการเจ้าสังกัดหรือผู้ที่ได้รับมอบหมาย เป็นผู้ลงลายมือชื่อตรวจสอบสิทธิในการได้รับเงินจากกองทุนแล้วส่งชุดต้นฉบับไปให้สำนักงานกองทุนบำเหน็จบำนาญข้าราชการ ส่วนสำเนาให้ส่วนราชการเจ้าสังกัดจัดเก็บไว้เป็นหลักฐานของหน่วยงานนั้นข้อ ๔ การตรวจสอบสิทธิในการได้รับเงินจากกองทุนของผู้ยื่นคำขอรับเงินจากกองทุนให้ส่วนราชการเจ้าสังกัดดำเนินการ ดังนี้(๑)ตรวจสอบว่าผู้นั้นมีสิทธิได้รับบำเหน็จหรือบำนาญหรือไม่หรือขอรับบำนาญในระหว่างสอบสวนทางวินัย(๒)ตรวจสอบเอกสารหลักฐานประกอบการขอรับเงินจากกองทุนตามข้อ ๕ โดยสำเนาเอกสารหลักฐานต่างๆ จะต้องมีการรับรองสำเนาถูกต้องโดยส่วนราชการเจ้าสังกัด หรือสมาชิกหรือผู้มีสิทธิรับมรดกของสมาชิก หรือทายาทของสมาชิก หรือผู้จัดการมรดก แล้วแต่กรณีข้อ ๕ ให้ส่วนราชการเจ้าสังกัดตรวจสอบเอกสารหลักฐานประกอบการขอรับเงินจากกองทุนดังต่อไปนี้(๑)กรณีสมาชิกภาพของสมาชิกสิ้นสุดลงเนื่องจากออกจากราชการให้ใช้เอกสารหลักฐานประกอบการขอรับเงิน ดังนี้(๑.๑)แบบขอรับเงินจากกองทุน - กรณีสมาชิกขอรับเงินเอง (ตามแบบที่เลขาธิการกำหนด)(๑.๒)สำเนาคำสั่งหรือประกาศออกจากราชการ(๑.๓)สำเนาสมุดบัญชีเงินฝาก (กรณีเลือกวิธีโอนเงินเข้าบัญชี)(๑.๔)สำเนาใบแนบหนังสือสั่งจ่ายบำนาญ (กรณีเลือกรับบำนาญ)(๒)กรณีสมาชิกภาพของสมาชิกสิ้นสุดลงเนื่องจากถึงแก่ความตายหรือกรณีสมาชิกซึ่งได้พ้นสมาชิกภาพไปแล้วแต่ถึงแก่ความตายไปเสียก่อนยื่นคำขอรับเงินจากกองทุนหรือได้ถึงแก่ความตายไปเสียก่อนได้รับเงินจากกองทุนให้ผู้มีสิทธิรับมรดกของสมาชิกตามประมวลกฎหมายแพ่งและพาณิชย์หรือผู้จัดการมรดกเป็นผู้ยื่นคำขอรับเงินจากกองทุนและในกรณีของผู้มีสิทธิรับมรดกโดยพินัยกรรมให้มีการตั้งผู้จัดการมรดกด้วยโดยการยื่นเรื่องขอรับเงินจากกองทุนให้ใช้เอกสารหลักฐานประกอบการขอรับเงิน ดังนี้(๒.๑)กรณีเป็นผู้จัดการมรดก ต้องยื่นหลักฐาน ดังนี้(๒.๑.๑)แบบขอรับเงินจากกองทุน - กรณีสมาชิกเสียชีวิต (ตามแบบที่เลขาธิการกำหนด)(๒.๑.๒)คำสั่งศาลตั้งผู้จัดการมรดก(๒.๑.๓)หลักฐานเอกสารอื่นที่เกี่ยวข้อง (ถ้ามี)(๒.๒)กรณีที่ไม่มีการแต่งตั้งผู้จัดการมรดก ต้องยื่นหลักฐาน ดังนี้(๒.๒.๑)แบบขอรับเงินจากกองทุน - กรณีสมาชิกเสียชีวิต (ตามแบบที่เลขาธิการกำหนด)(๒.๒.๒)สำเนาใบมรณบัตร(๒.๒.๓)สำเนาใบทะเบียนสมรส (กรณีผู้ตายมีคู่สมรส)(๒.๒.๔)แบบบันทึกสอบปากคำ (ป.ค. ๑๔) ที่ออกโดยกรมการปกครองหรือสำนักงานเขตของกรุงเทพมหานคร(๒.๒.๕)หลักฐานเอกสารอื่นที่เกี่ยวข้อง (ถ้ามี)ทั้งนี้ส่วนราชการเจ้าสังกัดจะต้องดำเนินการให้ผู้มีชื่อตามแบบ ป.ค. ๑๔และเป็นผู้มีสิทธิรับมรดกของสมาชิกตามประมวลกฎหมายแพ่งและพาณิชย์ลงลายมือชื่อในแบบขอรับเงินจากกองทุนให้ถูกต้องครบถ้วนทุกรายหากผู้มีสิทธิรับมรดกดังกล่าว ลงลายมือชื่อไม่ครบทุกรายกองทุนจะจ่ายเงินให้ผู้จัดการมรดกของผู้ตายเท่านั้นข้อ ๖ ให้ส่วนราชการเจ้าสังกัดดำเนินการตาม ข้อ ๓ข้อ ๔ และข้อ ๕ ให้แล้วเสร็จและส่งแบบขอรับเงินจากกองทุนให้สำนักงานกองทุนบำเหน็จบำนาญข้าราชการภายในสิบห้าวันทำการนับแต่วันที่ได้รับแบบขอรับเงินพร้อมเอกสารหลักฐานครบถ้วนแล้วเว้นแต่กรณีที่มีเหตุอันสมควรเพื่อให้กองทุนจ่ายเงินให้แก่ผู้มีสิทธิตามแบบขอรับเงินต่อไปประกาศนี้ให้ใช้บังคับตั้งแต่วันที่๑ มกราคม ๒๕๕๐ เป็นต้นไปประกาศ ณ วันที่ ๒๙สิงหาคม พ.ศ. ๒๕๔๙ศุภรัตน์ ควัฒน์กุลปลัดกระทรวงการคลังประธานกรรมการกองทุนบำเหน็จบำนาญข้าราชการปริยานุช/ผู้จัดทำ๒๐ ตุลาคม ๒๕๕๒นันท์นภัสร์/ตรวจ๒๐ ตุลาคม ๒๕๕๒โชติกานต์/ปรับปรุง๒ พฤษภาคม ๒๕๕๙[๑] ราชกิจจานุเบกษาเล่ม ๑๒๖/ตอนพิเศษ ๑๕๐ ง/หน้า ๓๔/๑๒ ตุลาคม ๒๕๕๒